श्रीनगर : रमजान के महीने में लागू हुए सीजफायर के खत्म होने के बाद जम्मू-कश्मीर में सेना का ऑपरेशन ऑल आउट एक बार फिर पूरी लय में आ गया है। मंगलवार को पुलवामा जिले के त्राल में सुरक्षाबलों और आतंकियों के बीच एक मुठभेड़ हुई। इस दौरान सुरक्षा बलों ने सफल ऑपरेशन को अंजाम देते हुए जैश-ए-मोहम्मद के तीन आतंकियों को मार गिराया। मुठभेड़ में सीआरपीएफ का एक जवान जख्मी हुआ है। सेना ने तीनों आतंकियों के शव बरामद कर लिए हैं।